Robins Viljamss
Robins Viljamss (angļu: Robin McLaurin Williams; dzimis 1951. gada 21. jūlijā miris 2014. gada 11. augustā) bija amerikāņu aktieris un komiķis. Kļuvis populārs ar lomu TV seriālā Mork & Mindy, pēc tam uzsācis komiķa karjeru. Filmējies tādās filmās kā "Papaijs" (1980), "Garpa pasaule" (1982), "Labrīt, Vjetnama" (1987), "Mirušo dzejnieku biedrība" (1989), "Pamošanās" (1990), "Zvejnieku karalis" (1991), "Kapteinis Āķis" (1991), "Aladins" (1992), "Mūžīgā aukle" (1993), "Džumandži" (1995), "Putnubūris" (1996), "Divsimtgadīgais" (1999), "Bīstamā fotogrāfija" (2002), "Bezmiegs" (2002), "Nakts muzejā" (2006), "Jautrās pleznas" (2006). Par lomu 1997. gada filmā "Krietnais Vils Hantings" saņēma Amerikas Kinoakadēmijas balvu kā labākais otrā plāna aktieris, vēl ir trīs reizes ticis nominēts Amerikas Kinoakadēmijas balvai kā labākais aktieris galvenajā lomā. Tāpat R. Viljamss ir divas reizes saņēmis Emmy balvu, četras reizes — Zelta globusa balvu, divas reizes — Ekrāna aktieru ģildes balvu un piecas reizes — Grammy balvu. Kopā ar Alanu Aldu un Džeinu Fondu vadīja 1986. gada Amerikas Kinoakadēmijas balvu pasniegšanas ceremoniju. Mūža nogalē cieta no Pārkinsona slimības un depresijas. Miris 2014. gada 11. augustā, izdarot pašnāvību pakaroties.